钦定古今图书集成/明伦汇编/氏族典/第313卷 > 《廖用贤尚友录》 > 成淹
## 钦定古今图书集成/明伦汇编/氏族典/第313卷 > 《廖用贤尚友录》 > 成淹

按《魏书成淹传》，“淹字季文，上谷居庸人也。自言晋侍
中粲之六世孙。祖昇，家于北海。父洪，早卒。淹好文学，
有气尚。刘子业辅国府刑狱参军事，刘彧以为员外
郎。皇兴中，降慕容白曜，赴阙，授兼著作郎。高祖幸徐
州，敕淹与闾龙驹等主舟楫，将泛泗入河，溯流还洛。
军次碻磝，淹以黄河峻急，虑有倾危，乃上疏陈谏，除”
羽林监，领主客令，加威远将军，知左右二都水事。世
宗初，加右军，复授骁骑将军，加辅国将军。淹小心畏
法，典客十年，四方贡聘，皆有私遗，毫厘不纳，乃至衣
食不充，遂启乞外禄。景明三年，出除平阳太守。还朝，
病卒，谥曰定。